Tommy Soeharto

Hutomo Mandala Putra (lahèr 15 Juli 1962) otabâ lebbi èkennal kalabân nyama Tommy Soeharto panèka pangusaha, bân politikus. Salèrana panèka puttrana Prèsidèn Rèpublik Indonèsia sè kapèng ḍuwâ' Soeharto. Salèrana jhughân panèka politisi Partai Swara Ra'yat Indonèsia. Sabelluna, salèrana toman ajabat mènangka angghuta Fraksi Karya Pamaddheghân MPR RI tangghâl 1 Oktober 1992 kantos 21 Mèi 1998

 Kaoḍi'ân Awwâl 
Tommy lahèr è Jakarta tangghâl 15 Juli 1962 mènangka ana' kalèma' ḍâri eppa'na sè anyama Mayor Jenderal TNI Soeharto bân èbhuna sè anyama Siti Hartinah, biyasa èolok ibu Tien. Kaka'-alè'na panèka Siti Hardijanti Rukmana (Tutut), Sigit Harjojudanto (Sigit), Bambang Trihatmodjo (Bambang), Siti Hediati Hariyadi (Titiek), bân Siti Hutami Endang Adiningsih (Mamiek).

È tangghâl 27 Sèptèmber 1965, bâkto ghi' aomor tello taon, Tommy ngaollè loka katonon è muwana bân bhâdhânna. Sabelluna salèrana amain sareng alè'na, Mamiek, è romana kalowarghâ è Jhâlân Hajji Agus Salim, Jakarta Pusat. Salèrana pas nabra' èbhuna sè teppa'na ngèbâ panci aèssè sop bunto' panas ka mèjâ ngakan. Èbhuna dhuli aberri' minnyak atè jhuko' kod ka kolè'na Tommy sè bunor.Gafur, Abdul (1992). Siti Hartinah Soeharto, first lady of Indonesia (Edisi First). Citra Lamtoro Gung Persada. kaca 202. ISBN 9798085124. Salèrana terros èkèbâ ka RSPAD Gatot Subroto è Senèn.Probosutedjo (H.); Alberthiene Endah (2010). Saya dan Mas Harto: memoar romantika Probosutedjo. Gramedia Pustaka Utama. kaca  250. ISBN 978-979-22-5749-6. Soeharto nèngghu Tommy tello malem ros-terrossân. Ka'dinto sala sèttong kadhâddhiyân asajârâ è Indonèsia polana è bâkto malem tangghâl 30 Sèptèmber 1965, pan-bârâmpan èlemèn militèr ajhâlâni rancana kudèta bân nemba' sampè' matè ennem jenderal ra-kèra kol 04:00 tangghâl 1 Oktober. Sabelluna kadhâddhiyân èpatè'è, Soeharto ghi' bâḍâ è Roma Sakè' . Bâkto tengnga malem, Tien mènta Soeharto molè ghâbây ajâgâ Mamiek sè èdhina'aghi kadhibi' asareng asistènna. Salèrana molè ra-kèra kol 00:15 bân tèdung. Salèrana jhâghâ ra-kèra kol 04:30 bân narèma kabhâr panèmba'an kasebbhut. Tommy asareng èbhuna molè dâri roma sakè' tangghâl 1 Oktober malem èkancaè sareng alè' èparra Soeharto, Probosutedjo, bân ajudanna, Wahyudi. Tommy sareng kaka'-alè'na èyallè ka romana Wahyudi è Kebayoran Anyar polana lebbi aman.Gafur, Abdul (1992). Siti Hartinah Soeharto, first lady of Indonesia (Edisi 1). Citra Lamtoro Gung Persada. kaca 209. ISBN 9798085124.

Saellana lulus SMP è Jakarta, Tommy maso' Akademi Pangabbhârân Sipil. Salèrana pas akuliyah partanèyan è Amèrika Serikat, tapè ta' kantos marè. Salèrana molè ka Indonèsia ghâbây arintis karir bisnissâ.Robert Edward Elson (13 November 2001). Suharto: A Political Biography. Cambridge University Press. kaca  248–. ISBN 978-0-521-77326-3. Salèrana ollè gellar Sarjana Hokom dâri Sakola Tèngghi Èlmo Hokom IBLAM Jakarta taon 2004.https://iblam.ac.id/2023/09/13/profil-alumnus-iblam-school-of-law-hutomo-mandala-putra/. Èaksès tangghâl 20-01-2026

Tommy serrèng èyangghep pottra sè palèng èkasennengngè rèng seppona."FACTBOX-Five facts on Suharto's son Tommy". Reuters. 19 Januari 2007. Èaksès tangghâl 21-01-2026 Biografi resmi Tien taon 1992 nyata'aghi, “Hal sè mabhidhâ Tommy sareng kaka'na, Sigit bân Bambang, panèka salèrana lebbi ghâsèk. Tommy, kalabân songoddhâ, lako ngangghuy kacamata RayBan-na. È omor 28 taon, salèrana ènga' kembhârânna eppa'na. Jhâu ḍâri ḍâlem atèna, salèrana sanget senneng ka èbhuna.”Gafur, Abdul (1992). Siti Hartinah Soeharto, first lady of Indonesia (Edisi 1). Citra Lamtoro Gung Persada, kaca 491. ISBN 9798085124.

 Sombher-sombher